**ПРАВИЛНИК О ОРГАНИЗАЦИЈИ И ИЗВОЂЕЊУ ИНТЕГРИСАНИХ АКАДЕМСКИХ СТУДИЈА ЗА СТИЦАЊЕ ЗВАЊА „ДОКТОР МЕДИЦИНЕ“**

САДРЖАЈ

[**ОПШТЕ ПОСТАВКЕ** 3](#_Toc161059366)

[Полазне основе 3](#_Toc161059367)

[*Обим, трајање студија и стицање ЕСПБ (Европски систем преноса бодова)* 3](#_Toc161059368)

[**СТУДИЈСКИ ПРЕДМЕТИ СА ЕСПБ** 4](#_Toc161059369)

[*Студијски предмети прве године Интегрисаних академских студија медицине* 4](#_Toc161059370)

[*Студијски предмети друге године Интегрисаних академских студија медицине* 5](#_Toc161059371)

[*Студијски предмети треће године Интегрисаних академских студија медицине* 6](#_Toc161059372)

[*Студијски предмети четврте године Интегрисаних академских студија медицине* 7](#_Toc161059373)

[*Студијски предмети пете године Интегрисаних академских студија медицине* 8](#_Toc161059374)

[*Студијски предмети шесте године Интегрисаних академских студија медицине* 9](#_Toc161059375)

[*Знања и вештине које се стичу у току студија медицине* 10](#_Toc161059376)

[*Организовање и извођење студија медицине* 10](#_Toc161059377)

[*Упис на студије медицине* 10](#_Toc161059378)

[*Студенти* 11](#_Toc161059379)

[*Престанак статуса студента* 11](#_Toc161059380)

[*Продужетак рока за завршетак студија* 11](#_Toc161059381)

[*Ангажовање студента у току школске године* 12](#_Toc161059382)

[**ОРГАНИЗАЦИЈА НАСТАВЕ** 12](#_Toc161059383)

[*Програм и план извођења наставе* 12](#_Toc161059384)

[*Извођење наставе и присуство студената на настави* 12](#_Toc161059385)

[*Надокнада пропуштене наставе* 13](#_Toc161059386)

[**ПРОВЕРА ЗНАЊА И ВЕШТИНА** 14](#_Toc161059387)

[*Начини провере знања* 14](#_Toc161059388)

[*Ток провере знања* 14](#_Toc161059389)

[*Банка питања за тестове* 15](#_Toc161059390)

[*Генерисање теста за проверу знања* 15](#_Toc161059391)

[*Контрола квалитета и унапређење квалитета банке питања* 16](#_Toc161059392)

[**КОЛОКВИЈУМ** 16](#_Toc161059393)

[*Поновни колоквијум* 17](#_Toc161059394)

[*Надокнада колоквијума* 17](#_Toc161059395)

[*Важење колоквијума* 17](#_Toc161059396)

[**ИСПИТ** 18](#_Toc161059397)

[*Стицање права на полагање завршног испита* 18](#_Toc161059398)

[*Испитна питања* 18](#_Toc161059399)

[*Пријављивање испита* 19](#_Toc161059400)

[*Полагање завршног испита* 20](#_Toc161059401)

[*Оцењивање* 20](#_Toc161059402)

[*Оцена на завршном испиту и коначна оцена* 20](#_Toc161059403)

[*Полагање испита пред посебном комисијом* 21](#_Toc161059404)

[*Вођење документације о испитима* 22](#_Toc161059405)

[**КОНТРОЛА И УНАПРЕЂИВАЊА КВАЛИТЕТА НАСТАВЕ И ПРОВЕРЕ ЗНАЊА** 23](#_Toc161059406)

[**ПРЕЛАЗНЕ И ЗАВРШНЕ ОДРЕДБЕ** 23](#_Toc161059407)

**...........................................................................................................................................................................................**

УНИВЕРЗИТЕТ У БЕОГРАДУ

МЕДИЦИНСКИ ФАКУЛТЕТ

НАСТАВНО НАУЧНО ВЕЋЕ

Број: 19/XXII-2/2

Датум: 18.03.2024. године

На основу члана 135. Статута Медицинског факултета у Београду, Наставно-научно веће Медицинског факултета у Београду, на предлог Наставног већа (одлука бр. 1653/3 од 27.02.2024. године), је на седници одржаној 18.03.2024. године донело следећи

**ПРАВИЛНИК О ОРГАНИЗАЦИЈИ И ИЗВОЂЕЊУ ИНТЕГРИСАНИХ АКАДЕМСКИХ СТУДИЈА ЗА СТИЦАЊЕ НАЗИВА „ДОКТОР МЕДИЦИНЕ“**

**ОПШТЕ ПОСТАВКЕ**

Полазне основе

Члан 1.

Овим правилником се уређује организовање и извођење наставе Интегрисаних академских студија првог и другог степена на високошколској установи Универзитет у Београду - Медицински факултет (у даљем тексту - студије медицине) у оквиру поља медицинских наука, а којим се стиче академско и стручно звање „доктор медицине“.

*Обим, трајање студија и стицање ЕСПБ (Европски систем преноса бодова)*

Члан 2.

1. Обим студија медицине је 360 ЕСПБ које студент стиче кроз 5545 часова теоријске и практичне наставе, самосталног рада и праксе у здравственим установама, а које активности се остварују у току 6 година (дванаест семестара).
2. Студент стиче ЕСПБ испуњавањем обавеза у настави и прикупљањем поена на проверама знања.
3. Број ЕСПБ које студент стиче по ставу 2. овог члана је утврђен студијским програмом за сваку годину студија и за сваки предмет, а на основу обима ангажовања студента у испуњавању обавеза из члана 17. овог правилника.
4. Збир од 60 ЕСПБ одговара просечном ангажовању студента у оквиру   
   40-часовне радне недеље током једне школске године
5. Студент стиче ЕСПБ по основу провере знања уколико је добио завршну оцену најмање 6 (шест).

**СТУДИЈСКИ ПРЕДМЕТИ СА ЕСПБ**

*Студијски предмети прве године Интегрисаних академских студија медицине*

Члан 3.

1. На првој години Интегрисаних академских студија медицине студент похађа теоријску и практичну наставу и врши се провера знања и вештина из следећих предмета:

|  |  |  |
| --- | --- | --- |
| Назив | Семестар | Број часова наставе или ангажовање студента |
| 1) Анатомија | I + II | 270 |
| 2) Хистологија и ембриологија | I + II | 165 |
| 3) Хумана генетика | I | 76 |
| 4) Енглески језик I – колоквијум | I + II | 60 |
| 5) Медицина и друштво – колоквијум | I | 60 |
| 6) Основи клиничке праксе I – колоквијум | I | 30 |
| 7) Прва помоћ – колоквијум | II | 30 |
| 8) Изборни предмети (2) | I + II | 30 + 30 |
| 9) Обавезе у настави |  | 60 |
| Укупно |  | 811 |

1. Обавезе у настави на првој години обухватају обавезе распоређене по предметима:
   1. примену информационо-комуникационих технологија у медицини – 30 часова,
   2. безбедност на раду – 30 часова.

Студенти, по обављеној настави из предмета Примена информационо-комуникационих технологија у медицини и Безбедност на раду, полажу тест и добијају потврду о положеном тесту.

1. Студент на првој години стиче ЕСПБ сходно члану 2. Правилника и то:

|  |  |  |
| --- | --- | --- |
| Назив | ЕСПБ | Оцењивање |
| 1) Анатомија | 22 | бројчано |
| 2) Хистологија и ембриологија | 13 | бројчано |
| 3) Хумана генетика | 5 | бројчано |
| 4) Енглески језик I | 3 | описно |
| 5) Медицина и друштво – колоквијум | 3 | описно |
| 6) Основи клиничке праксе – колоквијум | 1 | описно |
| 7) Прва помоћ – колоквијум | 1 | описно |
| 8) Изборни предмети (2) | 3 + 3 | описно |
| 9) Обавезе у настави | 6 |  |
| Укупно | 60 |  |

1. Студент ЕСПБ по основу обавеза у настави стиче након положених свих испита и колоквијума са прве године студија.

*Студијски предмети друге године Интегрисаних академских студија медицине*

Члан 4.

1. На другој години Интегрисаних академских студија медицине студент похађа теоријску и практичну наставу и врши се провера знања и вештина из следећих предмета:

|  |  |  |
| --- | --- | --- |
| Назив | Семестар | Број часова наставе или ангажовање студента |
| 1) Медицинска физиологија | III + IV | 271 |
| 2) Медицинска биохемија и хемија | III + IV | 237 |
| 3) Микробиологија | III + IV | 135 |
| 4) Имунологија | III | 60 |
| 5) Основи клиничке праксе – колоквијум | III + IV | 60 |
| 6) Енглески II – колоквијум | III + IV | 60 |
| 7) Изборни предмети (2) | III + IV | 30 + 30 |
| Укупно |  | 883 |

1. Студент на другој години стиче ЕСПБ сходно члану 2. Правилника и то:

|  |  |  |
| --- | --- | --- |
| Назив | ЕСПБ | Оцењивање |
| 1) Медицинска физиологија | 18 | бројчано |
| 2) Медицинска биохемија и хемија | 14 | бројчано |
| 3) Микробиологија | 12 | бројчано |
| 4) Имунологија | 4 | бројчано |
| 5) Основи клиничке праксе II | 3 | описно |
| 6) Енглески језик II | 3 | описно |
| 7) Изборни предмети (2) | 3 + 3 | описно |
| Укупно | 60 |  |

*Студијски предмети треће године Интегрисаних академских студија медицине*

Члан 5.

1. На трећој години Интегрисаних академских студија медицине студент похађа теоријску и практичну наставу и врши се провера знања и вештина из следећих предметa:

|  |  |  |
| --- | --- | --- |
| Назив | Семестар | Број часова наставе или ангажовање студента |
| 1) Патологија | V + VI | 225 |
| 2) Патолошка физиологија | V + VI | 175 |
| 3) Клиничка пропедевтика | V + VI | 105 |
| 4) Фармакологија са токсикологијом | V + VI | 112 |
| 5) Епидемиологија | V + VI | 55 |
| 6) Биофизика у радиологији | V | 12 |
| 7) Медицинска статистика и информатика | V | 60 |
| 8) Изборни предмети (2) | V + VI | 30 + 30 |
| Укупно |  | 804 |

1. Студент на трећој години стиче ЕСПБ сходно члану 2. Правилника и то:

|  |  |  |
| --- | --- | --- |
| Назив | ЕСПБ | Оцењивање |
| 1) Патологија | 17 | бројчано |
| 2) Патолошка физиологија | 11 | бројчано |
| 3) Клиничка пропедевтика | 9 | описно |
| 4) Фармакологија са токсикологијом | 9 | бројчано |
| 5) Епидемиологија | 4 | бројчано |
| 6) Биофизика у радиологији | 1 | описно |
| 7) Медицинска статистика и информатика | 3 | бројчано |
| 8) Изборни предмети (2) | 3 + 3 | описно |
| Укупно | 60 |  |

*Студијски предмети четврте године Интегрисаних академских студија медицине*

Члан 6.

1. На четвртој години Интегрисаних академских студија медицине студент похађа теоријску и практичну наставу и врши се провера знања и вештина из следећих предмета:

|  |  |  |
| --- | --- | --- |
| Назив | Семестар | Број часова наставе или ангажовање студента |
| 1) Интерна медицина | VII + VIII | 400 |
| 2) Инфективне болести | VII + VIII | 95 |
| 3) Неурологија | VII | 90 |
| 4) Психијатрија | VIII | 90 |
| 5) Дерматовенерологија | VII | 75 |
| 6) Клиничка микробиологија | VII | 30 |
| 7) Клиничка биохемија | VII | 30 |
| 8) Радиологија | VII + VIII | 60 |
| 9) Изборни предмети (2) | VII + VIII | 30 + 30 |
| 10) Обавезе у настави |  | 30 |
| Укупно |  | 960 |

1. Обављена клиничка пракса из предмета Интерна медицина услов је за упис у пету годину студија.
2. Студент на четвртој години стиче ЕСПБ сходно члану 2. Правилника.

|  |  |  |
| --- | --- | --- |
| Назив | ЕСПБ | Оцењивање |
| 1) Интерна медицина | 24 | бројчано |
| 2) Инфективне болести | 6 | бројчано |
| 3) Неурологија | 6 | бројчано |
| 4) Психијатрија | 6 | бројчано |
| 5) Дерматовенерологија | 5 | бројчано |
| 6) Клиничка микробиологија | 1 | описно |
| 7) Клиничка биохемија | 1 | описно |
| 8) Радиологија | 3 | бројчано |
| 9) Изборни предмети (2) | 3 + 3 | описно |
| 10) Обавезе у настави | 2 | – |
| Укупно | 60 |  |

1. Студент стиче ЕСПБ бодове по основу обавеза у настави након положеног испита и обављене клиничке праксе из предмета Интерна медицина.

*Студијски предмети пете године Интегрисаних академских студија медицине*

Члан 7.

1. На петој години Интегрисаних академских студија медицине студент похађа теоријску и практичну наставу и врши се провера знања и вештина из следећих предмета:

|  |  |  |
| --- | --- | --- |
| Назив | Семестар | Број часова наставе или ангажовање студента |
| 1)Хирургија са анестезиологијом | IX + X | 402 |
| 2) Гинекологија и акушерство | IX + X | 180 |
| 3) Педијатрија | IX + X | 180 |
| 4) Социјална медицина | IX | 45 |
| 5) Нуклеарна медицина | IX | 30 |
| 6) Изборни предмети (2) | IX + X | 30 + 30 |
| 7) Обавезе у настави |  | 30 |
| Укупно |  | 927 |

1. Обављена клиничка пракса из предмета Хирургија са анестезиологијом услов је за упис у шесту годину студија.
2. Студент на петој години стиче ЕСПБ сходно члану 2. Правилника.

|  |  |  |
| --- | --- | --- |
| Назив | ЕСПБ | Оцењивање |
| 1) Хирургија са анестезиологијом | 26 | бројчано |
| 2) Гинекологија и акушерство | 10 | бројчано |
| 3) Педијатрија | 10 | бројчано |
| 4) Социјална медицина | 3 | бројчано |
| 5) Нуклеарна медицина | 3 | бројчано |
| 6) Изборни предмети (2) | 3 + 3 | описно |
| 7) Обавезе у настави | 2 | – |
| Укупно | 60 |  |

1. Студент стиче ЕСПБ по основу обавеза у настави по положеном испиту и након обављене клиничке праксе из предмета Хирургија са анестезиологијом.

*Студијски предмети шесте године Интегрисаних академских студија медицине*

Члан 8.

1. На шестој години Интегрисаних академских студија медицине студент похађа теоријску и практичну наставу и врши се провера знања и вештина из следећих предмета:

|  |  |  |
| --- | --- | --- |
| Назив | Семестар | Број часова наставе или ангажовање студента |
| 1) Оториноларингологија са максилофацијал-ном хирургијом | XI | 90 |
| 2) Хигијена са медицинском екологијом | XI | 75 |
| 3) Медицина рада | XI | 60 |
| 4) Офталмологија | XI | 75 |
| 5) Судска медицина | XI | 75 |
| 6) Клиничка фармакологија | XI | 48 |
| 7) Клиничка онкологија са радиотерапијом | XI | 60 |
| 8) Физикална медицина и рехабилитација | XI | 45 |
| 9) Изборни предмет | XI | 30 |
| 10) Клинички стаж | XII | 435 |
| 11) Дипломски – завршни рад |  | 32 |
| Укупно |  | 1025 |

1. Клинички стаж се састоји од следећих области:
   * Хирургије – 90 часова
   * Интерне медицине – 90 часова
   * Педијатрије – 90 часова
   * Гинекологије и акушерства – 60 часова
   * Опште медицине – 105 часова
2. Студент на шестој години стиче ЕСПБ сходно члану 2. Правилника и то:

|  |  |  |
| --- | --- | --- |
| Назив | ЕСПБ | Оцењивање |
| 1) Оториноларингологија са максилофацијал-ном хирургијом | 6 | бројчано |
| 2) Хигијена са медицинском екологијом | 5 | бројчано |
| 3) Медицина рада | 3 | бројчано |
| 4) Офталмологија | 5 | бројчано |
| 5) Судска медицина | 6 | бројчано |
| 6) Клиничка фармакологија | 3 | бројчано |
| 7) Клиничка онкологија са радиотерапијом | 2 | описно |
| 8) Физикална медицина и рехабилитација | 3 | бројчано |
| 9) Изборни предмет | 4 | описно |
| 10) Клинички стаж | 19 | описно |
| 11) Израда дипломског рада | 4 | – |
| Укупно | 60 |  |

1. По овери дванаeстог семестра студент стиче право на одбрану завршног – дипломског рада у складу са Правилником о полагању дипломског испита.

*Знања и вештине које се стичу у току студија медицине*

Члан 9.

1. У току студија медицине студент стиче знања и вештине и то:
   1. потребно знање из оних наука на којима су засновани медицина и разумевање научног метода, што укључује и основе мерења биолошких функција, процену научно утврђених чињеница и анализу података;
   2. разумевање структуре, функције и понашања здравих и болесних особа, као и односа између стања здравља и физичког и социјалног окружења особе;
   3. одговарајуће познавање клиничких дисциплина и праксе које му омогућавају да стекне кохерентну слику о менталним и физичким обољењима, о медицини и здравственој заштити са аспекта очувања и унапређења здравља, о репродукцији човека, спречавању и сузбијању болести, раном откривању и благовременом лечењу болести и повреда и рехабилитацији;
   4. потребно клиничко искуство стечено у здравственим установама под одговарајућим надзором у складу са акредитованим планом и програмом.

*Организовање и извођење студија медицине*

Члан 10.

1. Студије медицине се изводе у складу са општим принципима обављања делатности на Факултету, у складу са Статутом Факултета.
2. Студије медицине се обављају у оквиру делатности високог образовања Факултета, а кроз програм Интегрисаних академских студија медицине.
3. Наставу на Интегрисаним академским студијама медицине изводе наставници и сарадници Факултета изабрани у академско звање за одговарајућу научну област, у складу са Законом.
4. Део практичне наставе на претклиничким предметима могу да обављају и сарадници Факултета изабрани у одговарајућа стручна звања, у складу са Законом и Статутом Факултета.
5. Настава на студијама медицине се обавља у институтима Факултета, наставним базама и здравственим установама са којима је Факултет склопио уговор о извођењу наставе.
6. Настава је јединствен процес који се обавља кроз предавања, семинаре, практичне вежбе, самосталан рад, практичан рад у здравственим установама и друго, као и провере знања, све у складу са акредитованим планом и програмом.
7. Сви наставници и сарадници Факултета су дужни да учествују у свим видовима наставе и другим активностима везаним за наставни процес, у складу са општим актима Факултета.
8. Студенти су обавезни да присуствују и да активно учествују у свим видовима наставе и испуњавају обавезе у настави.

*Упис на студије медицине*

Члан 11.

1. У прву годину студија медицине уписују се лица на начин и под условима прописаним Законом и Статутом и конкурсом за упис Универзитета и Факултета.

Члан 12.

1. Уписом на прву годину студија медицине лице стиче статус студента.
2. Студент се уписује у статусу студента који се финансира из буџета (у даљем тексту: буџетски студент) или студента који се сам финансира (у даљем тексту: самофинансирајући студент).
3. Својство студента се доказује индексом.

Члан 13.

1. Студент има право:
   1. на упис, квалитетно школовање и објективно оцењивање;
   2. на благовремено и тачно информисање о свим питањима која се односе на студије;
   3. на активно учествовање у доношењу одлука, у складу са Законом и Статутом;
   4. на самоорганизовање и изражавање сопственог мишљења;
   5. на повластице које произлазе из статуса студента;
   6. на подједнако квалитетне услове студија за све студенте;
   7. на различитост и заштиту од дискриминације;
   8. да бира и буде биран у Студентски парламент и друге органе Факултета и Универзитета;
   9. на поштовање личности, достојанства, части и угледа;
   10. на жалбу Наставно-научном већу Факултета уколико сматра да је прекршена нека од обавеза из става 1. тачка од 1. до 3. овог члана.

*Студенти*

Члан 14.

1. Студент је дужан да:
   1. испуњава наставне и предиспитне обавезе;
   2. поштује општа акта Факултета и Универзитета;
   3. поштује права запослених и других студената на Факултету;
   4. чува углед студената, Факултета и Универзитета;
   5. поштује узусе лекарске етике у раду са болесницима;
   6. учествује у доношењу одлука у складу са Законом и Статутом.

*Престанак статуса студента*

Члан 15.

1. Статус студента престаје у случају:
   1. завршетка студија
   2. исписивања са студија
   3. неуписивања школске године
   4. изрицања дисциплинске мере искључења са студија
   5. ако не заврши студије у року од дванаест школских година – ако студијски програм траје шест школских година.

*Продужетак рока за завршетак студија*

Члан 16.

1. Студенту се на лични захтев, поднет пре истека рока из члана 15. став 1. тачка 5, може продужити рок за завршетак студија до истека рока у троструком броју школских година потребних за реализацију студијског програма.
2. Престанак статуса студента због неблаговременог завршетка студија констатује декан решењем са дејством од првог наредног радног дана по истеку рока из члана 15. став 1. тачка 5. и члана 16. став 1.

*Ангажовање студента у току школске године*

Члан 17.

1. Укупно ангажовање студента састоји се од:
   1. активне наставе (предавања, вежбе, семинари, практична настава, теренска настава, менторска настава, консултације, презентације, пројекти и сл.), што је дефинисано акредитацијом и објављено у водичу кроз наставу;
   2. самосталног рада;
   3. колоквијума;
   4. испита;
   5. израде завршног рада;
   6. добровољног рада у локалној заједници, организованог од стране Универзитета, односно Факултета на пројектима од значаја за локалну заједницу (хуманитарна активност, подршка хендикепираним лицима и сл.);
   7. других облика ангажовања, у складу са општим актом високошколске установе (стручна пракса, студентска пракса и сл.).
2. Услове, начин организовања и вредновање добровољног рада из тачке 6. овог члана уређује Наставно-научно веће Факултета.

**ОРГАНИЗАЦИЈА НАСТАВЕ**

Члан 18.

У број часова интегрисаних академских студија медицине убраја се и време проведено на самосталној практичној обуци у здравственим установама примарне, секундарне и терцијарне здравствене заштите, у складу са планом наставе одређеног предмета.

*Програм и план извођења наставе*

Члан 19.

1. Катедра утврђује програм и план наставе за наредну школску годину који се доставља продекану за наставу и Комисији за акредитацију најкасније до 1. маја текуће школске године.
2. Комисија за акредитацију разматра план и програм и, уколико га усвоји, обавештава катедру и продекана за наставу.
3. Уколико Комисија за акредитацију не усвоји програм и план, он се враћа катедри са примедбама и сугестијама на поновно разматрање и дораду: катедра је у обавези да са дужном пажњом размотри примедбе Комисије и у року од 30 (тридесет) дана достави свој поновни предлог Комисији.
4. Уколико није могуће усагласити ставове катедре и Комисије, коначну одлуку доноси Наставно-научно веће Факултета.
5. Усвојени програм и план наставе Факултет штампа до 15. септембра текуће године у одговарајућем Водичу за студенте и обавезујући је за наставнике, сараднике и студенте.

*Извођење наставе и присуство студената на настави*

Члан 20.

1. Настава се изводи кроз предавања, семинаре, практичне вежбе и др.
2. Студенти су у обавези да похађају све облике наставе.
3. Испуњавање обавеза у настави, наведених у акредитационим документима и објављеним у Водичу кроз наставу, основа је за стицање поена по основу обавеза у настави.
4. Обавезну евиденцију присуства студената на свим облицима наставе чланови катедре врше на начин који одреди катедра (прозивком, уписивањем на посебни списак, евидентирањем од стране сарадника у настави, парафирањем у картону студента), уз обавезу евидентирања активности на онлајн платформи Attendis Медицинског факултета.
5. Строго је забрањено било какво лажно идентификовање и фалсификовање пoдатака у евиденцији присутности на било ком облику наставе и дељење QR кодова генерисаних у систему Attendis. У супротном, шеф катедре покреће поступак за утврђивање дисциплинске одговорности пред надлежном комисијом Медицинског факултета.
6. Студенти који представљају Факултет на домаћим и међународним манифестацијама или учествују у раду органа Факултета имају право на оправдан изостанак са свих облика наставе током трајања поменутих активности.

*Надокнада пропуштене наставе*

Члан 21.

1. Студент може да надокнади пропуштену наставу на сваком појединачном предмету на начин и у обиму који утврди катедра уколико су постојали оправдани разлози за његов изостанак и уколико није изостао са више од 1/2 предавања и 1/3 остале наставе из тог предмета која је одржана у том семестру (или више од пет недеља наставе).

Катедре су у обавези да информацију о модалитетима и обиму надокнаде пропуштене наставе на сваком предмету објаве у Водичу кроз наставу.

За предмете који у неком од семестара имају мање од петнаест недеља наставе, број изостанака у недељама се дефинише као најближи број недеља у односу на општа правила надокнаде, сразмерно укупном броју недеља наставе на том предмету у том семестру.

1. Студент није у обавези да надокнади пропуштену наставу уколико је пропустио мање од 50% предавања и 10% остале наставе у једном семестру или једну недељу остале наставе. Уколико је студент пропустио више од 10%, а мање од 20% остале наставе у једном семестру (или две до три недеље остале наставе по семестру) надокнађује пропуштену осталу наставу у договору са наставницима или сарадницима који су му водили осталу наставу у истом семестру у ком је и пропустио наставу, уз одговарајућу молбу и оправдање. Пропуштена предавања се не надокнађују. Оправдани разлози за изостанак су: здравствени разлози поткрепљени одговарајућом медицинском документацијом, изостанци са наставе услед боравка у интернату Катедре гинекологије и акушерства и Симулационом центру Катедре хирургије са анестезиологијом, добровољно давање крви и то на дан добровољног давања крви, полагање испита поткрепљено одговарајућом потврдом, учешће у раду већа, комисија и Колегијума, учешће на Конгресу студената медицине или на Медицинијади или другим скуповима студентских организација регистрованих на Факултету, студентска размена или волонтирање на конгресима које организује Медицински факултет и други разлози чију оправданост процењује шеф катедре.
2. Надокнађени изостанци се урачунавају у укупан број изостанака из ставова 1. и 2. овог члана.
3. Оправданост разлога изостанка са више од 20%, а мање од 30% остале наставе према ставу 1. процењује шеф катедре, који доноси коначну одлуку.
4. Студент је дужан да савлада све предвиђене вештине, тј. да надокнади вежбе да би добио потпис за оверу семестра (година студија) на начин и у обиму који утврди катедра и дефинише у Водичу кроз наставу.
5. Студент који је пропустио наставу у обиму већем од 1/2 предавања и 1/3 остале наставе из било ког предмета, независно од разлога изостанка не може да овери семестар (годину студија).

**ПРОВЕРА ЗНАЊА И ВЕШТИНА**

*Начини провере знања*

Члан 22.

1. Провера знања је континуирана, а начин дефинише Катедра на основу акредитoваног плана и програма, што се објављује у Водичу кроз наставу пре почетка школске године.
2. Провера знања и вештина се може вршити писменим путем, електронски преко одговарајуће платформе у просторијама Факултета или наставних база Факултета, оценом семинарских радова, практично у лабораторијским условима, обдукционим салама, симулационом центру, на платформама за структурисани објективизовани клинички преглед, кроз рад са пацијентима и усменим путем.

*Ток провере знања*

Члан 23.

1. Наставници и студенти су дужни да се у току провере знања понашају на академски начин; посебно, наставници су дужни да поштују интегритет личности студента.
2. Нарушавање норми академског понашања је основ за покретање поступка пред органима Факултета и Универзитета.
3. За време провере знања студент је дужан да се понаша у складу са утврђеним правилима понашања која забрањују:
   * излазак из просторије и враћање у просторију у којој се одржава провера знања, устајање са места и кретање по просторији;
   * било какву комуникацију, осим ако се дежурном поставља питање ради разјашњења нејасноћа у формулацији задатка;
   * било које друге активности и понашање које ремети ток провере знања.
4. Приликом провере знања студент не сме да има било какав уређај који садржи батерију или електронску компоненту осим медицинских помагала, које мора унапред да најави шефу катедре или дежурном наставнику или наставнику који врши проверу знања. У супротном, покреће се поступак за утврђивање дисциплинске одговорности коју процењује надлежна комисија Медицинског факултета.
5. Уколико студент у току испита на било који начин угрози интегритет наставника (вербално или физичком претњом), провера знања се прекида, о томе се извештава шеф катедре који о томе обавештава дисциплинску комисију. За остале студенте провера знања може да се настави најраније следећег дана.
6. Уколико студент приступи провери знања користећи туђи идентитет удаљава се са провере знања. Уколико се накнадном провером утврди да је студент приступио провери знања користећи туђи идентитет резултати провере знања му се поништавају.
7. Строго је забрањено неовлашћено преузимање и дељење садржаја и резултата тестова, свих датотека и других материјала који су постављени на интернет странице и сервисе Медицинског факултета којима се приступа под шифром.
8. У случајевима из става 4, 5, 6. и 7. постоји основ за покретање дисциплинског поступка у складу са општим актима Универзитета и Факултета.

*Банка питања за тестове*

Члан 24.

1. Питања за тестове се састављају на основу градива из препоручених уџбеника и приручника.
2. Део питања, не више од 25%, може да се саставља на основу литературе која није обухваћена ставом 1. овог члана, за коју је студентима изричито наглашено да представља основ за провере знања и која је доступна студентима, укључујући и интернет приступ, а дата су им упутства како да дођу до њих.
3. Шеф катедре одређује наставника или наставнике који састављају питања из одређеног дела, као и наставнике који разматрају састављена питања.
4. Питања и одговори уобличени сходно ставу 3. овог члана чине банку питања. Број питања који обухвата банка питања мора да обезбеди генерисање теста без понављања питања, тј. мора да буде најмање десет пута већи од броја питања која се дају на једном тесту из одговарајуће области.
5. Банка питања се сматра пословном тајном.
6. Дужност шефа катедре је да обезбеди стално обнављање банке питања уношењем нових питања или преформулацијом постојећих.
7. Катедра није у обавези да прави банку питања, у том случају шеф катедре одређује наставнике и сараднике који састављају тест водећи рачуна о равномерном оптерећењу и заступљености свих чланова катедре у састављању и разматрању питања и одговора, као и других типова задатака благовремено пре форматирања теста за проверу знања.
8. У случају потребе банка питања и тестови су доступни по писменом налогу декана или продекана за наставу лицима која они одреде.
9. Студент има право увида у питања, лист за одговоре или свој тест уколико се може идентификовати након објављивања резултата код наставника благовремено, а према распореду који одреде наставници у договору са шефом катедре.

*Генерисање теста за проверу знања*

Члан 25.

1. Шеф катедре одређује одговорне наставнике (најмање два) и, по потреби, сараднике за генерисање теста, што уноси у записник катедре. Катедра може да на почетку школске године формира распоред дежурстава или одговорних наставника за генерисање тестова у тој школској години.
2. Тест састављају лица из става 1. од питања која постоје у банци питања или на други начин, у складу са чланом 24. Правилника. За конзистентност питања и тачних одговора, уколико се тест генерише из банке питања, одговорни су сви наставници у складу са чланом 24. став 3. овог правилника.
3. Тест састављају лица из става 1. овог члана најраније три дана пре извођења теста и у обавези су да одштампају пробни примерак теста. Најмање два члана катедре треба да реше задатке, а решења прегледају шеф катедре или његов заменик у циљу отклањања техничких недостатака теста. По завршеним техничким корекцијама теста решења се уништавају и приступа се штампи тестова за студенте. Тест може и да се генерише из електронске банке питања аутоматски, случајним избором питања на почетку провере знања уколико се одговори уносе електронски.
4. Катедра је дужна да обезбеди тајност и заштиту банке питања, као и тест питања током припреме.
5. Питања или задаци употребљени у тесту не могу бити поново употребљени у истој школској години.
6. Сви који су упознати са садржајем теста дужни су да чувају те податке као пословну тајну.
7. Неовлашћено дељење дела садржаја теста или теста у целини пре, у току и после његовог извођења је прекршај радне дисциплине.
8. Обелодањивање дела садржаја теста или теста у целини пре његовог извођења основ је за поништавање теста.
9. Обелодањивање решења или дела решења теста у току његовог извођења основ је за поништавање теста.

*Контрола квалитета и унапређење квалитета банке питања*

Члан 26.

1. За сваки колоквијум катедра ради анализу броја тачних одговора за свако од питања која су постављена на тесту за проверу знања на основу извештаја Комисије за тестове.
2. Уколико је на поједино питање тачно одговорило мање од 33% изашлих студената, питања и одговори се разматрају и, по потреби, преформулишу.
3. Уколико је на поједино питање тачно одговорило мање од 25% изашлих студената, питања и одговори се преформулишу или се мења садржај наставних материјала.
4. Уколико је на поједино питање тачно одговорило мање од 15% изашлих студената, питање се брише из банке питања, састављају се ново питање и одговори и, по потреби, мења садржај у наставним материјалима.
5. Збирне податке из става 2-4 овог члана шеф катедре доставља продекану за наставу, Центру за обезбеђивање квалитета, унапређивање наставе и развој медицинске едукације и Комисији за тестове.
6. Катедра је у обавези да Центру за обезбеђивање квалитета, унапређивање наставе и развој медицинске едукације достави податке о расподели освојених бодова у складу са ставом 1. овог члана.
7. Студентски парламент може да покрене иницијативу за унапређење квалитета банке питања на предмету.
8. Комисија за тестове и Центар за обезбеђивање квалитета, унапређивање наставе и развој медицинске едукације може да предложи мере за унапређење квалитета банке питања на предмету, укључујући и позивање спољних експерата у складу са чланом 24. став 8.

**КОЛОКВИЈУМ**

Члан 27.

1. Колоквијумом се проверава стечено знање или овладавање вештинама за дидактичку/логичку целину у оквиру предмета.
2. Колоквијум се организује у току наставе у циљу обезбеђивања сталног рада студената и континуираног оцењивања резултата рада студената.
3. Колоквијум студент може да полаже писмено, електронски преко одговарајуће платформе, усмено или практично ако се односи на проверу вештина.
4. На претклиничким предметима број колоквијума зависи од броја часова наставе и не може бити већи од 4 (четири).
5. Уколико студенти колоквијум полажу писмено катедра га организује као генерацијски колоквијум, тако да сви студенти решавају исти тест у исто време у амфитеатрима и другим просторијама Факултета или наставних база Факултета. Термини одржавања колоквијума морају да буду објављени у Водичу кроз наставу за сваку школску годину.
6. Генерацијски колоквијум се не организује пре завршене треће недеље наставе, као ни последње две недеље наставе.
7. На предметима на којима постоји ротација, те није могуће генерисати јединствен генерацијски колоквијум, студенти полажу колоквијум из пређеног дела градива на начин који пропише катедра, а катедра је у обавези да обезбеди уједначену тежину и критеријуме за оцењивање.
8. Уколико студенти полажу писмено, колоквијум може да буде у облику теста са више понуђених одговора, допуњавања реченица или цртежа или есеја или других типова задатака у зависности од специфичности предмета. Тест који се састоји од више понуђених недвосмислених одговора може имати само један тачан одговор. Број питања на таквом тесту не сме да пређе 35. Уколико се колоквијум односи на проверу вештина, он се изводи тако што студент практично показује да је овладао вештинама на које се колоквијум односи и мора се положити током трајања наставе, а пре полагања испита. Резултат сваког колоквијума чланови катедре евидентирају у студентском картону из члана 40. став 1. тачка 6. и у електронској документацији из члана 40. став 1. тачка 7. овог правилника.
9. Садржај градива чије се знање испитује колоквијумом или вештине које се проверавају колоквијумом морају да буду објашњени или приказани на одговарајућим облицима наставе у периоду који је претходио термину одржавања колоквијума. Наведени наставни материјали студенту треба да буду доступни у препорученом уџбенику или приручницима или другим материјалима дефинисаним у Водичу кроз наставу који одреди катедра.

*Оцењивање и број поена на колоквијуму*

Члан 28.

1. Колоквијуми које студенти полажу у току наставе се оцењују и остварени број поена, тј. оцена улази у састав завршне оцене.
2. Удео поена са колоквијума у завршној оцени је до 30.
3. Резултате на колоквијумима у коначној оцени наставници рачунају као збир резултата проверa знања на тим колоквијумима помножен са уделом колоквијума у завршној оцени.
4. Уколико се колоквијуми који се односе на вештине оцењују бројчано од 5 до 10, бодови који се добијају по основу полагања колоквијума могу да се дефинишу као просечна оцена положених колоквијума или пондерисана просечна оцена положених колоквијума, што дефинише катедра и објављује у Водичу кроз наставу. Уколико се колоквијум односи на вештине, а оцењивање се врши описно „положио“ и „није положио“, то носи број поена који дефинише катедра и објављује у Водичу кроз наставу.
5. Положени колоквијум који се односи на вештине услов је за полагање испита.
6. У случају да се полаже колоквијум који се односи на вештине, сарадници учествују у провери вештина и знања под надзором наставника из исте наставне базе.

*Поновни колоквијум*

Члан 29.

1. Поновни колоквијум катедра организује након најмање 5 радних дана, а највише 15 радних дана од одржавања редовног термина.
2. Поновни колоквијум могу да полажу само студенти који су из објективних разлога били спречени да приступе полагању у редовном термину, о чему треба да доставе одговарајуће оправдање или потврду чију оправданост процењује шеф катедре.

Поновни колоквијум обухвата целокупно пређено градиво до термина поновног колоквијума.

*Надокнада колоквијума*

Члан 30.

Студент који није положио све предвиђене колоквијуме излази на испит са освојеним бројем поена. Изузетно, колоквијум (или колоквијуми) који обухвата градиво које се не евалуира усменим испитом мора да се положи пре полагања испита остваривањем више од 50% тачних одговора и важи трајно.

*Важење колоквијума*

Члан 31.

Поени са колоквијума које је студент остварио у току наставе важе трајно.

**ИСПИТ**

*Стицање права на полагање завршног испита*

Члан 32.

1. Студент стиче право да полаже завршни испит (усмено или писмено) из одређеног предмета по испуњеним предиспитним обавезама за тај предмет које утврђује катедра акредитованим програмом, по овереном семестру и након положених свих испита из претходне године
2. Предиспитне провере знања и вештина које се обављају након овере семестра се организују у складу са одлуком катедре.
3. Резултати положене предиспитне провере знања и вештина које се обављају након овере семестра важе најдуже две школске године, закључно са последњим испитним роком у школској години у којој истиче важење или краће, у складу са одлуком катедре.
4. Предиспитне провере знања и вештина које се обављају након овере семестра катедра изузетно може да организује у периоду који претходи почетку испитног рока уз одобрење координатора за наставу одговарајуће године и информисање Службе за Интегрисане академске студије медицине.
5. Шеф катедре је у обавези да свим наставницима обезбеди непосредну идентификацију свих студената из његовог записника о полагању испита у том испитном року, не реметећи одвијање процеса тестирања, а пре приступања студента предиспитној провери знања и вештина које се обављају након овере семестра.
6. За наставника који не искористи своје право из става 5. овог члана сматра се да је уважио спроведену идентификацију коју су спровели дежурни наставници и сарадници.
7. По завршетку предиспитне провере знања која се обавља након овере семестра уколико се полаже тестом, дежурни наставници и сарадници прегледају тест. Сваки наставник верификује резултате теста за студенте из његовог записника о полагању испита и уноси резултат у студентски картон са евиденцијом о предиспитним активностима студента и закључном оценом тих активности и објављује резултате и термин када студенти могу да изврше увид. По истицању термина за увид за студенте који нису положили предиспитну проверу знања и вештина која се обавља након овере семестра и који нису стекли услов за излазак на завршни испит сваки наставник уписује у записник оцену 5 и попуњава све елементе у Записнику о полагању испита. Уколико наставник констатује да је неком од студената из његовог записника о полагању нетачно оцењен тест обавештава о томе шефа катедре који формира комисију у којој су шеф катедре или његов заменик, дежурни наставник на тесту и тај наставник. Комисија неправилности у прегледању, уколико постоје, исправља најкасније до планираног термина полагања завршног испита.
8. На предиспитну проверу знања и вештина која се обавља након овере семестра писменим путем сходно се примењују одредбе из чланова 24-26. овог правилника.

*Испитна питања*

Члан 33.

1. Катедра је дужна да на почетку школске године студентима учини доступним садржаје, обим и ниво знања и вештина који ће бити проверавани на испиту, укључујући и списак препоручених уџбеника и приручника.
2. Катедра сачињава и јавно објављује листу питања и садржаје за предиспитну проверу знања и вештина која се обавља након овере семестра тамо где је то могуће и обавезно листу питања за завршни испит уколико се спроводи усмено (усмени испит).
3. Питања за усмени испит садржајно проистичу из препоручених уџбеника и других наставних материјала.

Испитна питања се деле на одговарајући број широких логичких области које омогућавају испитивачу да кроз дијалог са студентом, не излазећи из општег оквира питања које је студент извукао, оцени ниво знања студента за целокупни предмет.

1. Студент извлачи по једно питање из сваке логичке области и мора да покаже основно знање за свако питање да би добио позитивну оцену на испиту.
2. Листа питања и групе питања су јединствене за све испитиваче на датом предмету.
3. Уколико се завршни испит полаже писмено сходно се примењује члан 32. ставови 7. и 8. овог правилника.

*Пријављивање испита*

Члан 34.

1. Студент пријављује испит на начин и у време које објаве стручне службе Факултета.
2. Уколико студент полаже испит четврти или већи број пута, дужан је да уплати посебну надокнаду у износу који утврди Савет Факултета; студент подноси доказ о уплати при потврђивању испита.
3. Уколико студент пријави испит који нема право да полаже сходно Статуту Факултета и овом правилнику, он нема право да полаже испит.
4. Записници о полагању испита са именима кандидата код појединих испитивача се генеришу помоћу рачунарског програма, случајним одабиром студената и испитивача, а на основу пријава испита студената.
5. Записнике из става 4. овог члана Служба за Интегрисане академске студије објављује на интернет страници Факултета.
6. Записници о полагању са именима кандидата су обавезујући и није дозвољено било какво мењање или дописивање.
7. Изузетно, уколико постоје оправдани разлози који спречавају наставника да обави испит, шеф катедре може да одреди другог наставника или наставнике који ће обавити завршни испит за студенте из записника о полагању испита одсуствујућег наставника. Имена и сви обавезни елементи садржани у записнику о полагању дописују се у записник о полагању испита наставника који је испит обавио, а који обавезно оверава и шеф катедре.
8. Катедра је дужна да благовремено, а најкасније два радна дана пре почетка испитног рока, објави све податке везане за термине и места полагања за све студенте. У случају да је обавезна потврда изласка на испит, потребно је да катедра благовремено објави тачно време и место или други начин потврде изласка на испит. Термини полагања завршног испита се одређују након истека рока за потврду испита. У случају постојања предиспитне провере знања и вештина која се обавља након овере семестра, термин и место завршног испита се одређује након полагања претходно наведених обавеза. Распоред завршних испита и предиспитних провера знања и вештина које се обављају након овере семестра усаглашавају шефови катедри са координатором наставе за одговарајућу годину студија, водећи рачуна да се не омета одвијање предиспитних провера знања и вештина које се обављају након овере семестра и завршних испита на другим предметима.
9. Испитне пријаве и попуњени записници о полагању испита се враћају стручнoj служби Факултета у року од три радна дана од завршетка испитног рока, уколико нема приговора на дате оцене. Стручнa службa уноси резултате испита у електронске досијее и матичне књиге студената. Непоступање у наведеном року представља кршење радне обавезе. Понављано неблаговремено достављање записника, као и понављано достављање неисправно и непотпуно попуњених записника основ су за покретање дисциплинског поступка против наставника.

*Полагање завршног испита*

Члан 35.

1. Полагање завршног испита спроводи се на начин који је дефинисала катедра и који је објавила у Водичу кроз наставу, а претходи и неопходан је услов за формирање коначне оцене из предмета.
2. Студент је дужан да се придржава распореда полагања који је истакла катедра.
3. Студент може да тражи одлагање завршних испита уколико се термини више завршних испита преклапају, о чему благовремено обавештава шефове катедри који у међусобном договору, договору са наставницима и договору са студентом померају термине тако да студент буде у могућности да полаже све пријављене испите, што се односи и на полагање предиспитних обавеза које се полажу по овери семестра, а у термину испитног рока.
4. Студента на испиту идентификује наставник или сарадник увидом у индекс.
5. Када студент завршни испит полаже усмено (усмени испит), Факултет је дужан да обезбеди јавност полагања испита. Јавност полагања испита обезбеђује се објављивањем времена и места одржавања испита и обавезом присуства других лица на испиту и то других студената Факултета у броју који не омета спровођење испита, или најмање једног наставника/сарадника.
6. Завршни испит по правилу обавља један испитивач, осим ако катедра предложи, а Наставно-научно веће усвоји да се испит полаже пред комисијом или у другим случајевима које регулише овај правилник. Уколико се завршни испит полаже писмено сходно се примењује члан 32. ставови 7. и 8. овог правилника.
7. Завршни испит се обавља радним даном, у радном времену Факултета, у службеним просторијама Факултета или наставне базе у којој ради испитивач.
8. Изузетно, на образложени захтев испитивача шеф катедре може да дозволи полагања усменог испита и нерадним данима и ван радног времена, под условом да је обезбеђена јавност испита; шеф катедре о томе писмено обавештава продекана за наставу.

*Оцењивање*

Члан 36.

1. На предметима на којима је утврђено да је коначна оцена бројчана, та оцена се формира на основу следећих параметара:
   1. уредности у похађању наставе и активност на настави – 0 до 10 поена;
   2. резултата на колоквијумима и другим предиспитним активностима – 0 до 30 поена;
   3. предиспитне провере знања и вештина које се обављају након овере семестра – 0 до 30 поена;
   4. усменог, тј. завршног испита – 50 до 70 поена.
   5. На предметима где се не постоје предиспитне провере знања и вештина које се обављају након овере семестра, завршни испит у формирању оцене учествује са највише 70 поена у формирању оцене.
2. Катедре су у обавези да у Водичу кроз наставу објаве све параметре који утичу на формирање коначне оцене која се формира на основу збира поена који не може бити већи од укупно 100.
3. Уколико је коначни број поена децималан број, наставник или председник комисије заокружује његову вредност тако што се број испред зареза увећа за 1 уколико је цифра иза зареза 5 или > 5.

*Оцена на завршном испиту и коначна оцена*

Члан 37.

1. Завршни испит започиње приступањем студента завршном испиту. Одустајање од испита у било ком тренутку након идентификације студента на завршном испиту значи да је студент пао на испиту и добија оцену 5 (пет).
2. Наставник оцењује студента и уписује завршну оцену у студентски картон непосредно по обављеном завршном испиту, потом формира коначну оцену уважавајући у потпуности све елементе који утичу на формирање коначне оцене, с тим да пре уписивања оцене у документацију из члана 40. став 1. Правилника обавештава студента о оствареној оцени.
3. Студент има право приговора на завршну оцену добијену на испиту ако сматра да испит није обављен у складу са Законом, Статутом Универзитета, Статутом Факултета, Правилником о полагању испита и оцењивању на испиту Универзитета у Београду и овим правилником. Приговор се подноси декану у року од 36 часова од добијања оцене.
4. Декан разматра приговор студента и доноси одлуку у року од 24 часа од пријема приговора.
5. Уколико се усвоји приговор студента, студент поново полаже испит пред комисијом у року од три дана од дана пријема одлуке из става 7. овог члана.
6. Студент има право да не прихвати позитивну коначну оцену коју му саопштава испитивач и ова одлука је коначна и не може да се мења.
7. У случају да не прихвати позитивну коначну оцену, а нема приговор на процедурални део испита, студент одмах након саопштавања те оцене подноси писану изјаву катедри да се испит поништи и сматра се да је пао на испиту, па се у испитну пријаву и испитну књигу и студентски картон уноси оцена 5 (пет). Студент може највише три пута да поништи позитивну оцену из једног предмета.
8. У случају да не прихвати позитивну коначну оцену зато што сматра да оцена није добро обрачуната у односу на поене које је стекао, студент подноси писмени захтев шефу катедре да се оцена коригује у року од 36 часова од добијања оцене.
9. Коначну оцену наставник уписује у картон студента, испитну књигу, записник, испитну пријаву и индекс.
10. Оцена 5 (пет) се не уписује у индекс.

Члан 38.

1. Коначна оцена је бројчани или описни исказ којим се утврђује степен у коме је студент овладао знањима и вештинама предвиђеним наставим програмом за предмет и збир је свих поена остварених у току извођења наставе и на проверама знања.
2. Студент чији знање и вештине испуњавају и превазилазе све захтеве за даље успешно праћење наставе или обављање професије има 91–100 поена и оцену 10 (изузетан: А+).
3. Студент чији знање и вештине испуњавају све захтеве за даље успешно праћење наставе или обављање има 81–90 поена и оцену 9 (одличан А).
4. Студент чији знање и вештине испуњавају највећи део захтева за даље успешно праћење наставе или обављање професије има 71–80 поена и оцену 8 (врло добар: Б).
5. Студент чији знање и вештине испуњавају већи део захтева за даље успешно праћење наставе или обављање професије има 61–70 поена и оцену 7 (добар: Ц).
6. Студент чији знање и вештине задовољавају минималне захтеве за даље успешно праћење наставе или обављање професије има 51–60 поена и оцену 6 (довољан: Д).
7. Студент чији знање и вештине из става 1. овог члана не задовољавају минималне захтеве за даље успешно праћење наставе или обављање професије није остварио потребан минимум из става 6. овог члана, те добија оцену 5 (није положио: Ф) или описну оцену “није положио”.
8. Студент стиче ЕСПБ предвиђене за тај предмет тек након положеног испита.

*Полагање испита пред посебном комисијом*

Члан 39.

1. Студент може да тражи да полаже испит пред комисијом од најмање три члана уколико је на том предмету неуспешно полагао усмени завршни испит три и више пута; комисију и председника комисије именује декан од предметних наставника који испитују у том испитном року и та комисија спроводи завршни испит у том испитном року. Председник комисије додаје студента у свој записник о полагању који попуњава са свим обавезним елементима и потписује.
2. Наставник може да тражи оснивање комисије од три члана са катедре уколико код њега полаже студент који је неуспешно полагао испит три и више пута; комисију именује шеф катедре у којој обавезно учествују наставници који питају у том испитном року. Наставник код кога је студент у записнику о полагању испита председник је те комисије.
3. Наставник има право да тражи изузеће из комисије из става 1. и 2. овог члана уколико је студент код њега неуспешно полагао испит више од два пута.

*Вођење документације о испитима*

Члан 40.

1. У документацију о испитима спадају:
   1. испитна књига наставника,
   2. централна испитна књига,
   3. записници о полагању испита код испитивача/комисије у датом испитном року,
   4. испитна пријава,
   5. индекс,
   6. студентски картони са евиденцијом свих предиспитних активности студента, предиспитним проверама знања и вештина које се обављају након овере семестра, оценом на завршном испиту и коначном оценом,
   7. електронска евиденција катедре са подацима о предиспитним активностима, предиспитним проверама знања и вештина које се обављају након овере семестра, оценама завршних испита и коначних оцена за све студенте коју води катедра на начин који сама катедра одреди,
   8. остали документи или прилози из којих се може утврдити да је студент положио или није положио испит или део испита.
2. Испитне књиге и испитне пријаве су документи који се трајно чувају; студентски

картони се чувају најдуже три године, а остали документи годину дана од полагања испита.

1. Сваки испитивач има испитну књигу у коју бележи све студенте који су приступили завршном испиту у датом испитном року; испитивач је дужан да испитну књигу води на начин који омогућава утврђивање тока и исхода испита.
2. Радник на административним пословима института/катедре или предмета где није формирана катедра, у наставној бази, одговоран је за уредно вођење централне испитне књиге.
3. Свака неовлашћена промена у документацији из става 1. сматра се као покушај кривотворења јавне исправе са последицама које проистичу из таквог чина.

**КОНТРОЛА И УНАПРЕЂИВАЊА КВАЛИТЕТА НАСТАВЕ И ПРОВЕРЕ ЗНАЊА**

Члан 41.

Контрола квалитета наставе се обавља надзором који врши Комисија за контролу наставе и кроз анкете које спроводи Центар за обезбеђивање квалитета, унапређивање наставе и развој медицинске едукације на Медицинском факултету.

Члан 42.

1. Провере знања подлежу општим принципима контроле и унапређивања квалитета рада на Факултету.
2. Катедра је дужна да врши анализу провере знања након сваког семестра и посебно сваког испитног рока и доставља резултате анализе Комисији за праћење наставе и продекану за наставу.
3. Посебно, врши се анализа пролазности на завршном испиту код наставника и по потреби се утврђују разлози значајнијег одступања пролазности код појединих наставника у односу на просек катедре након завршетка школске године, о чему се обавештавају Комисија за праћење наставе и продекан за наставу.
4. Студент полаже тестове усвојених знања након овереног шестог семестра и у дванаестом семестру, што је услов за издавање уверења о дипломирању. Резултати теста усвојених знања се уносе у додатак дипломи студентима који су се рангирали у првих 1%, 5% и 10% студената на тесту усвојених знања.

**ПРЕЛАЗНЕ И ЗАВРШНЕ ОДРЕДБЕ**

Члан 43.

1. Овај правилник ступа на снагу осмог (8) дана по објављивању на интернет страници Факултета, а примењује се од школске 2024/2025. године.
2. Члан 31. овог правилника се примењује на студенте свих година студија који су полагали колоквијуме пре школске 2023/2024. године.
3. Одредбе чланова овог правилника које се односе на Attendis примењиваће се када се за то стекну сви технички услови и након што Наставно-научно веће донесе акт којим се уређује примена система за праћење и евалуацију наставе Attendis.
4. Даном почетка примене овог правилника престаје да важи Правилник о организацији и извођењу интегрисаних академских студија за стицање звања „доктор медицине“ бр. 9/V-2/2 од 24.05.2019. године, 24/XIX-2/1 од 23.09.2021. Правилник број 11/III -2/6 од 11.01.2022. године и Правилник број 11/VII-2 од 5.07. 2022. године и 14/XV-2 од 30.06.2023. и 14/XVII-2/1 од 20.09.2023. год.

МЕДИЦИНСКИ ФАКУЛТЕТ

НАСТАВНО ВЕЋЕ

ДЕКАН

Проф др Лазар Давидовић